RESOLUCIÓN do 14 de outubro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Aqualia Gestión Integral del Agua, S.A. e FCC, S.A. UTE Lei 18/1982 (Redondela-UTE).
CONSELLERÍA DE TRABALLO — III. OUTRAS DISPOSICIÓNS — 18/11/2005

Visto o texto do convenio colectivo da empresa Aqualia Gestión Integral del Agua, S.A. y FCC, S.A. UTE Lei 18/1982 (Redondela-UTE), con nº de código 3602632 que tivo entrada no rexistro único do edificio administrativo da Xunta de Galicia en Vigo o día 4-8-2005, subscrito en representación da parte económica pola representación da empresa, e da parte social, polo delegado de persoal, en data 1-8-2005. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo,
sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, obrante nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 14 de outubro de 2005.
Pedro Borrajo Rivas
Delegado provincial de Pontevedra
Empresa Redondela UTE
Convenio colectivo anos 2005-2006 e 2007
Artigo 1º.-Ámbito de aplicación.
Este convenio colectivo será de aplicación a todo o persoal da empresa Aqualia Gestión Integral del Agua, S.A. e Fomento de Construcciones y Contratas, S.A. Unión Temporal de Empresas, Lei 18/1982, do 26 de maio (Redondela UTE). Concesionaria do Servizo Municipal de Abastecemento e Saneamento de Auga de Redondela.
Artigo 2º.-Ámbito temporal.
Este convenio entrará en vigor o primeiro de xaneiro de 2005 sexa cal fose a data da súa publicación. Terá unha vixencia de tres anos, que rematará o 31 de decembro de 2007.
Artigo 3º.-Denuncia.
Ambas as partes consideran automaticamente denunciado este convenio ao final da súa vixencia, 31 de decembro de 2007, comprometéndose a iniciar a negociación do próximo convenio un mes antes da finalización da vixencia do actual.
Artigo 4º.-Conceptos retributivos.
As retribucións de cada traballador estarán compostas polo salario base de convenio e os complementos que para cada actividade e categoría se determinan no articulado do convenio.
O pagamento da nómina mensual efectuarase mediante transferencia bancaria á entidade previamente designada polo interesado.
Artigo 5º.-Salario base.
Para o ano 2005 o salario base de convenio é o fixado na táboa anexa I.
Para o ano 2006 o salario base será o fixado para o ano 2005, incrementado no IPC real do ano 2005 máis un punto.
Para o ano 2007 o salario base será o fixado para o ano 2006, incrementado no IPC real do ano 2006.
Artigo 6º.-Antigüidade.
Todos os traballadores afectados por este convenio percibirán en concepto de antigüidade as cantidades establecidas na táboa anexa II.
A data de partida dos premios será a do primeiro de xaneiro ou a do primeiro de xullo, segundo que o ingreso na empresa se producise o primeiro ou segundo semestre do ano.
Artigo 7º.-Participación en beneficios.
O persoal acollido a este convenio percibirá por este concepto o quince por cento (15%) do importe dos salarios fixados na táboa anexa I.
A participación en beneficios percibirase mensualmente.
Artigo 8º.-Gratificacións extraordinarias.
O persoal comprendido neste convenio percibirá catro pagas extraordinarias de devengo trimestral, por importe cada unha delas dunha mensualidade, calculada sobre o salario base máis a antigüidade, que serán efectivas o 31 de marzo, o 30 de xuño, o 30 de setembro e o 22 de decembro.
O cómputo efectuarase do seguinte modo:
TrimestreAboamento
Xaneiro, febreiro, marzoMarzo
Abril, maio, xuñoXuño
Xullo, agosto, setembroSetembro
Outubro, novembro, decembroDecembro
O persoal de novo ingreso, ou que cese durante o primeiro semestre do ano percibirá unicamente a parte proporcional das pagas extraordinarias de marzo e xuño, que corresponda ao tempo efectivamente traballado. Idéntico criterio se aplicará para o persoal que ingrese ou cese na empresa no segundo semestre do ano, respecto das pagas extraordinarias de setembro e decembro.
Artigo 9º.-Complemento de toxicidade.
O complemento por traballos tóxicos fíxase en 16 euros mensuais por mes efectivamente traballado.
Aplicarase cando se efectúen cambios de contedores ou botellas de cloro ou reparen avarías nos aparellos de dosificación ao persoal implicado nos ditos traballos así como a todos aqueles traballadores que nun momento determinado efectúen traballos no abastecemento ou saneamento e depuración de auga con posibilidade de existencia de toxicidade.
Artigo 10º.-Complemento de transporte.
Ano 2005. Aboaráselle a cada un dos traballadores da empresa a cantidade de cento vinte euros (120 A) mensuais por este concepto, entendéndose, en todo caso, absorbida calquera cantidade que puidese devengarse en concepto de complemento de distancia. O complemento de transporte aboarase por mes efectivamente traballado.
Ano 2006. A cantidade que se vai aboar será de cento vinte e cinco euros (125 A).
Ano 2007. A cantidade que se vai aboar será de centro trinta euros (130 A).
Artigo 11º.-Quebrantamento de moeda.
A empresa non exime da obriga de repoñer posibles perdas de diñeiro aqueles traballadores cuxa función leve implícito o manexo do diñeiro.
Non obstante, como compensación do anterior, aboaráselle a cada un destes traballadores durante a vixencia do convenio a cantidade de cincuenta (50 A) por mes efectivamente traballado.
Artigo 12º.-Horas extraordinarias.
Poderanse realizar as horas extraordinarias estruturais necesarias por acumulación de tarefas, ausencias imprevistas, cambios de quendas e outras circunstancias de carácter estrutural, por causa da natureza do traballo que se vaia executar.
O valor das horas extraordinarias é o fixado na táboa anexa III.
Artigo 12º bis.-Quilometraxe e axudas de custo.
Todo traballador que utilice o vehículo da súa propiedade por conta da empresa, percibirá a cantidade de vinte e tres céntimos de euro/quilómetro (0,23 A/km). Será necesaria a aprobación do gasto por parte do responsable correspondente.
Ao traballador que, por necesidade da empresa, teña que xantar ou cear fóra do seu domicilio dentro do termo municipal do centro de traballo, aboaráselle a cantidade de dez euros (10 A) por cada axuda de custo que se vexa obrigado a realizar.
Enténdese que as melloras pactadas serán de aplicación a partir da data da sinatura do convenio colectivo.
Artigo 13º.-Persoal de garda semanal. Dispoñibilidade e retén nos días non laborables.
-Dispoñibilidade persoal de rede.
Ao principio de cada semana (luns) entrará de dispoñibilidade unha parella de mantemento de rede para atender as tarefas respectivas, prolongándose a dispoñibilidade ata o luns seguinte.
Os labores de vixilancia, reparación e mantemento comezarán unha vez finalizada a xornada laboral ordinaria.
Os traballadores de dispoñibilidade portarán durante a semana un buscapersoas (teléfono móbil ou calquera outro medio técnico) fóra do horario laboral, onde recibirán todos os avisos das situacións que se produzan nos equipos do servizo, debendo acudir coa debida prestancia aos devanditos avisos.
As dispoñibilidades, de acordo co descrito, serán obrigatorias e rotativas entre todo o persoal de mantemento de rede, agás o oficial de maior categoría.
A retribución para cada traballador por este concepto será de noventa euros (90 A) semanais.
-Dispoñibilidade e mantemento persoal de equipos.
Ao principio de cada semana (luns) entrará de dispoñibilidade/mantemento un traballador de equipos, prolongándose a dispoñibilidade ata o luns seguinte.
Os labores de reparación e mantemento comezarán unha vez finalizada a xornada laboral ordinaria.
O traballador de dispoñibilidade/mantemento portará durante a semana un buscapersoas (teléfono móbil ou calquera outro medio técnico) fóra do horario laboral, onde recibirá todos os avisos das situacións anómalas que se produzan no servizo, debendo acudir coa debida prestancia aos devanditos avisos.
A dispoñibilidade/mantemento, de acordo co descrito será obrigatoria e rotativa entre todo o persoal de equipos.
A retribución para cada traballador por este concepto será de noventa euros (90 A) semanais.
Os días non laborables o traballador permanecerá nas dependencias do servizo, por espazo de catro horas pola mañá. Os horarios e tarefas que vaia desempeñar serán fixados pola xefatura do servizo.
A retribución por este concepto para cada día de garda será de corenta e oito euros con cincuenta céntimos (48,50 A).
O traballador que permanecese en dispoñibilidade nas dependencias do servizo, desfrutará de descanso polo mesmo tempo traballado, na semana posterior a esta. As horas efectivamente traballadas fóra da xornada normal e dos horarios de dispoñibilidades, retribuiranse como horas extraordinarias.
Artigo 13º bis.-Complemento de calidade.
Os peóns especialistas de rede percibirán un complemento de calidade en función da actividade da empresa dentro ou fóra do termo municipal e das condicións en que se preste o traballo, segundo o criterio da xefatura do servizo.
A retribución por este concepto será de corenta e dous euros (42 A) por mes efectivamente traballado.
Artigo 14º.-Xornada de traballo.
A xornada de traballo para toda a vixencia do convenio será de mil setecentas cincuenta e dúas (1.752) horas anuais, e de 40 horas semanais distribuídas segundo o seguinte horario:
De luns a venres das 9.00 ás 14.00 horas e das 16.00 ás 19.00 horas.
Os días de noiteboa (24 de decembro) e fin de ano (31 de decembro) serán días non laborables.
Meses de xullo e agosto: de luns a venres das 7.00 h ás 15.00 h.
Adaptarase a xornada resultante destes horarios ao cómputo anual establecido.
Artigo 15º.-Vacacións.
Todos os traballadores terán dereito a un período de vacacións anuais de trinta días naturais, que se desfrutarán preferentemente no período comprendido entre o primeiro de abril e o 31 de outubro, quedando
excluído o seu desfrute nos meses de xornada intensiva.
Para o desfrute das vacacións fixarase un calendario rotativo dentro de cada servizo, en función do período de desfrute previsto, que garanta que ningún traballador poida verse discriminado. Sen embargo, o calendario definitivo recollerá aquelas modificacións propostas polos traballadores, e libremente pactadas entre eles, sempre que non afecten significativamente ao servizo ou sección ao cal estean asignados.
A retribución en período de vacacións será: salario base máis antigüidade e participación en beneficios.
Artigo 16º.-Festas.
Terán consideración de festas, todas aquelas que regulamentariamente estean determinadas, tamén o día 1 de xuño, día da patroa. Se o primeiro de xuño fose día non laborable, cambiarase polo día laborable inmediatamente anterior.
Artigo 17º.-Licenzas e permisos.
O traballador, logo do aviso e posterior xustificación, poderá ausentarse do traballo con dereito a remuneración, por algún dos motivos e períodos seguintes:
15 días naturais en caso de matrimonio.
3 días naturais en caso de falecemento de cónxuxe ou fillos/as.
3 días naturais en caso de enfermidade grave do cónxuxe ou dos fillos/as.
3 días naturais polo nacemento de fillo/a.
2 días naturais no caso de falecemento ou enfermidade grave de pais/nais, avós/as, netos/as ou irmáns/irmás do traballador/a ou o seu cónxuxe.
1 día por traslado de domicilio.
1 día por asuntos propios, logo de aviso de 72 horas.
2 días por enfermidade grave de familiares ata segundo grao de consanguinidade ou afinidade.
As licenzas enténdense vinculadas ao feito causante, debéndose desfrutar ao producirse este.
Artigo 18º.-Anticipos reintegrables.
Todos os traballadores afectados polo convenio poderán solicitar, con cargo ao fondo establecido neste artigo, anticipos reintegrables que serán concedidos pola dirección da UTE.
A forma de amortización será:
Unha mensualidade para amortizar en doce meses.
Dúas mensualidades para amortizar en vinte e catro meses.
Establécense mil douscentos euros (1.202 A) como cantidade máxima para solicitar por anticipo e solicitante.
Terá prioridade para a concesión dos anticipos reintegrables aqueles traballadores que non o solicitasen nunca, ou que de facelo, deixasen transcorrer máis tempo desde o pagamento da última amortización.
A empresa destinará á dita finalidade a cantidade de sete mil oitocentos euros (7.800 A).
Consideraranse incluídas no fondo de cada ano, as cantidades pendentes de reintegrar dos anticipos concedidos nos exercicios anteriores.
Artigo 19º.-Fondo social.
O importe do fondo social para axuda de estudos, cultura, deporte, turismo social, etc., será para cada un dos anos de vixencia de dous mil euros (2.000 A), con destino a todos os traballadores.
A dirección da empresa aprobará os criterios e programas, vixiando a distribución e contía para aplicar en cada caso, por proposta do delegado de persoal.
Artigo 20º.-Roupa de traballo.
Subministraránselle a todo o persoal as necesarias e habituais roupas de traballo, quedando determinada a súa entrega na forma seguinte:
-Camisa de manga curta: 2 ao ano.
-Camisa de manga longa: 2 ao ano.
-Pantalón: 2 ao ano.
-Calzado de seguridade: 1 par ao ano.
-Anorak: 1 cada dous anos.
-Chaqueta curta e pantalón: 2 ao ano.
-Xersei de inverno: 2 ao ano.
-Roupa de auga (cando o posto de traballo así o requira).
-Botas de seguridade: 1 par ao ano.
-Luvas de caucho: segundo necesidades.
-Botas de auga: 1 par ao ano.
-Funda de traballo: 2 ao ano.
-Gorras: 2 ao ano.
-Toallas: 2 ao ano.
-Chaleco: 2 ao ano.
A utilización da roupa de traballo será obrigatoria durante a xornada laboral.
As datas de entrega serán aproximadamente o primeiro de outubro para a roupa de inverno e o primeiro de xuño para a roupa de verán.
Artigo 21º.-Seguro de accidentes.
A empresa comprométese a subscribir unha póliza de accidentes de traballo que lle garante a cada traballador as seguintes indemnizacións:
a) No caso de falecemento por accidente de traballo ou enfermidade profesional: vinte mil euros (20.000 A).
b) En caso de incapacidade permanente total, absoluta ou grande invalidez, derivadas de accidente laboral ou enfermidade profesional: vinte mil euros (20.000 A).
Artigo 22º.-Situación de incapacidade temporal.
A empresa aboaralles a todos os traballadores durante a situación de IT derivada de accidente de traballo e desde o primeiro día, a diferenza entre as prestacións da Seguridade Social e o 100% do salario base, antigüidade, participación en beneficios e parte proporcional das pagas extra.
De igual forma, completarase ata o 100% do salario base máis antigüidade, participación en beneficios e parte proporcional das pagas extra, nos casos de hospitalización e mentres dure esta. A dita situación deberase acreditar fidedignamente para xerar o dereito a este complemento.
Artigo 22º bis.-Xubilación.
Ao abeiro do artigo 166.2º da Lei de seguridade social e do artigo 12.6º do Estatuto dos traballadores, recoñéceselles aos traballadores o dereito subxectivo de solicitar á empresa a xubilación parcial e a redución de xornada dentro dos límites legalmente previstos cando reúnan os requisitos establecidos.
A solicitude deberáselle remitir á empresa cunha anticipación mínima de tres meses á data prevista de xubilación parcial. A empresa estudará a solicitude de boa fe coa vista posta nun acordo coa parte solicitante e, en todo caso, dará resposta nun prazo razoable.
Empresa e traballador acordarán a forma en que se realizará a xornada anual efectiva pactada na xubilación parcial.
Artigo 23º.-Retirada do permiso de conducir.
No suposto de que a un traballador, con ou sen a categoría de condutor, realizando o seu cometido cun vehículo da empresa e cumprindo a función que lle foi asignada, se lle retirase provisionalmente o permiso de conducir, a empresa acomodarao a outro posto de traballo axeitado ás súas facultades e respectarase a retribución da súa categoría profesional, durante un máximo de 2 anos. Ao remate da suspensión será reintegrado ao seu posto de traballo.
Estes beneficios non terán lugar cando a causa da retirada do permiso de conducir se deba a imprudencia temeraria, embriaguez, drogadicción ou cando exista reincidencia.
Artigo 24º.-Seguridade e hixiene.
Será de aplicación a lexislación vixente sobre seguridade e saúde laboral, e ambas as dúas partes velarán polo seu estrito cumprimento.
Artigo 25º.-Cota sindical.
A empresa, logo da solicitude do interesado, efectuará as retencións pertinentes pola cota sindical.
Artigo 26º.-Comisión mixta interpretativa do convenio.
Cantas dúbidas xurdan en relación coa interpretación do convenio serán sometidas á comisión paritaria que estará constituída por un representante designado polos traballadores e un representante designado pola dirección da empresa, que formarán parte da comisión negociadora do convenio.
Todos os conflitos, tanto individuais como colectivos que puidesen xurdir durante a vixencia deste convenio, deberán someterse, como trámite previo e preceptivo, ao ditame desta comisión.
Artigo 27º.-Lexislación subsidiaria.
Todo o non recollido neste convenio rexerase polo convenio estatal das industrias de captación, elevación, condución, tratamento, depuración e distribución de auga, Estatuto dos traballadores e demais normas vixentes aplicables.
Claúsula adicional.
Aos traballadores que demostrasen as súas capacidades profesionais, idoneidade para o posto de traballo e dedicación mediante un contrato temporal previo, unha vez finalizado este, faráselles un contrato de obra ou servizo determinado polo período de tempo que dure a concesión do servizo.
Definicións de categorías:
* Persoal técnico e administrativo.
-Xefes de servizo.
Son os que posuíndo a capacidade e coñecementos adecuados, teñen delegada baixo o seu mando e responsabilidade a dirección ou inspección (ou ambas as funcións) de explotación.
-Oficiais de segunda administrativos.
Son os empregados que, con perfecto coñecemento do traballo de categoría inferior e ás ordes dun xefe ou oficial, desenvolven traballos de mediana responsabilidade, tales como confección de nóminas, control e liquidación de efectos ao cobramento, operacións de contabilidade, transcrición a libros ou outros medios, organización de arquivos ou ficheiros e demais traballos auxiliares.
-Auxiliares administrativos.
Son os que axudan aos seus superiores en traballos de tipo administrativo en calquera das súas facetas, posuíndo coñecementos elementais de carácter burocrático, tales como mecanográficos en xeral, manexo de máquinas de calcular, cálculo numérico, manipulación de efectos e documentos, xustificantes, custos e preparación de recibos e cargos, etc.
-Lectores.
Son os que anotan o consumo sinalado polos contadores dos abonados nos rexistros da empresa ou entidade e cadernos ou outros medios que constan en poder daqueles, realizando o conxunto de operacións de restas, renovación de cadernos de abonados e similares, que consonte as normas e costumes propios da organización de cada empresa, son necesarias e oportunas para proceder á ulterior facturación de subministracións, debendo dar conta aos seus superiores das anomalías que observen con motivo das lecturas de contadores.
Cando non realicen o seu traballo normal de lectura poderánselles encomendar na oficina traballos de repaso, comprobación e similares do conxunto de operacións que constitúen o seu labor habitual, e poderán
efectuar entrega de correspondencia ou notificacións relacionadas coas subministracións.
* Persoal operario.
-Oficiais de primeira.
Son os que posuíndo un oficio determinado o practican e aplican con tal grao de perfección que non só lle permiten levar a cabo os traballos xerais do seu oficio, senón aqueloutros que supoñan especial empeño e delicadeza dentro del, con coñecemento completo dos traballos de taller, das instalacións de produción ou da rede de distribución, coidan do seu cumprimento e dirixen persoalmente os traballos do persoal obreiro, con perfecto coñecemento das tarefas que estes efectúan, sendo responsables da súa disciplina, seguridade e rendemento, así como da perfecta execución do traballo.
-Oficiais de segunda.
Integran esta categoría aqueles operarios que, sen chegar á especialidade exixida para o traballo máis perfecto, executan coa suficiente corrección e eficacia tarefas de carácter xeral ou específicas nos talleres, nas instalacións de produción ou na rede de distribución.
Este persoal poderá traballar ás ordes do persoal de superior categoría, ou ter ao seu cargo persoal de categoría inferior cando o cometido asignado non sexa de maior responsabilidade.
-Oficiais de terceira.
Considéranse como tales os que, coa formación profesional elemental das funcións que integran un oficio, executan os traballos de acordo coa referida formación, baixo a dirección ou encargo dun superior.
-Peóns especialistas.
Son os empregados que con determinados coñecementos dunha especialidade a executan e axudan aos oficiais.
-Peóns.
Son os obreiros que para o desempeño das súas funcións só empregan o seu esforzo físico e non precisan práctica previa nin coñecementos de especialidade ningunha.
Os peóns con antigüidade superior aos dous anos ascenderán automaticamente a peóns especialistas.
Táboa anexa I
Retribucións
Categoría
Euros
* Persoal técnico e administrativo
Xefe de servizo
1.149
Oficial 2ª administrativo
930
Auxiliar administrativo
700
Lector
700
* Persoal operario
Oficial 1ª operario
972
Oficial 2ª operario
950
Oficial 3ª operario
750
Peón especialista
660
Peón
650
Táboa anexa II
Antigüidade euros/mes
Categoría
1 bienio
2 bienios
2 b. e 1 q.
2 b. e 2 q.
2 b e 3 q.
2 b e 4 q
Todas
10,22 A
20,44 A
45,68 A
72,12 A
96,16 A
120,20 A
Táboa anexa III
Valor hora extra diúrna-nocturna e festiva A/día
Categorías
Ano 2005
Ano 2006
Ano 2007
* Persoal técnico e administrativo
Oficial 2ª administrativo
13
14
15
Auxiliar administrativo
13
14
15
Lector
13
14
15
* Persoal operario
Oficial 1ª operario
15
16
17
Oficial 2ª operario
15
16
17
Oficial 3ª operario
13
14
15
Peón especialista
13
14
15
Peón
13
14
15